ชื่อสถานที่: โจ๊กสมเพชร
ประเภท: ร้านอาหาร กาแฟ เบเกอรี่
ที่อยู่: 51 ถนนศรีภูมิ
ตำบล: ศรีภูมิ
อำเภอ: เมืองเชียงใหม่
จังหวัด: เชียงใหม่
รหัสไปรษณีย์: 50200
พิกัด: 18.79513, 98.98989

ร้านโจ๊กชื่อดัง ร้านเก่าแก่ของเชียงใหม่ เปิดให้บริการกันทั้งวันตลอด 24 ชั่วโมง มาได้ทั้งวัน ทั้งรอบดึก รอบเช้า ส่วนมากมีแต่นักท่องเที่ยวมากินครับ ขายโจ๊กหมูสับ เครื่องในหมู ใส่ไข่ได้ แต่ไม่มีไข่เยี่ยวม้าของโปรดผม น่าเสียดาย โจ๊กร้านนี้ต่างจากที่อื่น เนื้อเนียนข้นมากครับ เหมือนเอาข้าวไปปั่นแล้วค่อยเอาไปต้มเลย ใครชอบโจ๊กเนื้อเนียนแบบครีมน่าจะถูกใจ แต่ผมว่าเหมือนกินข้าวบดแบบอาหารเด็ก ชอบแบบที่ยังพอมีข้าวเป็นเมล็ดอยู่มากกว่า เรื่องรสชาติ รสค่อนข้างอ่อนครับ ไม่เข้มมาก รสชาติพอใช้ได้ หมูสับก้อนนุ่มๆ เครื่องในชิ้นใหญ่ นอกจากโจ๊กยังมีข้าวต้ม ข้าวหน้าต่างๆ ราดหน้า ติ่มซำก็มี แต่รสชาติงั้นๆ ครับ ไม่ได้อร่อยอะไร ร้านโจ๊กครบเครื่อง ของกินครบๆ เปิดทั้งวัน อาหารหลากหลาย ราคาไม่แพง